Document ID: 32004R0885

TARYBOS REGLAMENTAS (EB) Nr. 885/2004,
2004 m. balandžio 26 d.,
pritaikantis Europos Parlamento ir Tarybos reglamentą (EB) Nr. 2003/2003, Tarybos reglamentus (EB) Nr. 1334/2000, (EB) Nr. 2157/2001, (EB) Nr. 152/2002, (EB) Nr. 1499/2002, (EB) Nr. 1500/2003 ir (EB) Nr. 1798/2003, Europos Parlamento ir Tarybos sprendimus Nr. 1719/1999/EB, Nr. 1720/1999/EB, Nr. 253/2000/EB, Nr. 508/2000/EB, Nr. 1031/2000/EB, Nr. 163/2001/EB, Nr. 2235/2002/EB ir Nr. 291/2003/EB ir Tarybos sprendimus 1999/382/EB, 2000/821/EB, 2003/17/EB ir 2003/893/EB laisvo prekių judėjimo, bendrovių teisės, žemės ūkio, mokesčių, švietimo ir mokymo, kultūros ir audiovizualinės politikos bei išorės santykių srityse dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Sutartį dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą (1) (toliau - Stojimo sutartis), ypač į jos 2 straipsnio 3 dalį,
atsižvelgdama į Aktą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų (2) (toliau - Stojimo aktas), ypač į jo 57 straipsnį,
atsižvelgdama į Komisijos pasiūlymą,
kadangi:
(1)
Stojimo akte nebuvo numatytos būtinos tam tikrų aktų, kurie lieka galioti po 2004 m. gegužės 1 d. ir kuriuos dėl stojimo reikia pritaikyti, adaptacijos arba jos buvo numatytos, tačiau jas reikia dar pritaikyti. Visas šias adaptacijas reikia priimti iki įstojimo, kad įstojus jas būtų galima taikyti.
(2)
Laikantis Stojimo akto 57 straipsnio 2 dalies tokias adaptacijas turi priimti Taryba visais atvejais, kai Taryba viena ar bendrai su Europos Parlamentu priėmė pirminį aktą.
(3)
Reikia atitinkamai iš dalies keisti Europos Parlamento ir Tarybos reglamentą (EB) Nr. 2003/2003 (3), Tarybos reglamentus (EB) Nr. 1334/2000 (4), (EB) Nr. 2157/2001 (5), (EB) Nr. 152/2002 (6), (EB) Nr. 1499/2002 (7), (EB) Nr. 1500/2003 (8) ir (EB) Nr. 1798/2003 (9), sprendimus Nr. 1719/1999/EB (10), Nr. 1720/1999/EB (11), Nr. 253/2000/EB (12), Nr. 508/2000/EB (13), Nr. 1031/2000/EB (14), Nr. 163/2001/EB (15), Nr. 2235/2002/EB (16) bei Europos Parlamento ir Tarybos sprendimą Nr. 291/2003/EB (17) bei Tarybos sprendimus 1999/382/EB (18), 2000/821/EB (19), 2003/17/EB (20) ir 2003/893/EB (21),
PRIĖMĖ ŠĮ REGLAMENTĄ:
1 straipsnis
Reglamentai (EB) Nr. 1334/2000, (EB) Nr. 2157/2001, (EB) Nr. 152/2002, (EB) Nr. 1499/2002, (EB) Nr. 1500/2003, (EB) Nr. 1798/2003 ir (EB) Nr. 2003/2003 bei Sprendimai Nr. 1719/1999/EB, Nr. 1720/1999/EB, Nr. 253/2000/EB, Nr. 508/2000/EB, Nr. 1031/2000/EB, Nr. 163/2001/EB, Nr. 2235/2002/EB, Nr. 291/2003/EB, Nr. 1999/382/EB, Nr. 2000/821/EB, Nr. 2003/17/EB ir Nr. 2003/893/EB iš dalies keičiami kaip nustatyta šio reglamento priede.
2 straipsnis
Šis reglamentas įsigalioja tik tuo atveju, jei įsigalioja Stojimo sutartis, šios Sutarties įsigaliojimo dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 26 d.

Labels: 2
4
19
0
3
12
15